नए शौचालय पर लिखे जाएंगे लोगों के नाम
जिपं सीईओ ने पांच गांवों का निरीक्षण कर अफसरों को दिए निर्देश
भास्कर संवाददाता | पानसेमल
गांव में नए शौचालय बनाए गए हैं। उन पर हितग्राही का नाम व सरल क्रमांक डालें। इससे हितग्राही का पता चल सकेगा व शौचालयों की वास्तुस्थिति का आकलन किया जा सके।
जनपद पंचायत पानसेमल की स्वच्छ भारत मिशन के तहत गांव में बने शौचालयों के निरीक्षण के दौरान जिपं सीईओ बी कार्तिकेयन ने यह बात कही। उन्होंने कानसुल, आमदा, जूनापानी, जलगोन, बंधाराखुर्द का निरीक्षण किया। इस दौरान जिपं एसीईओ अनिल पंवार, एसडीएम डॉ. अभयसिंह खरारी मौजूद थे। श्री कार्तिकेयन ने कहा शौचालयों में वाश बेसिन के लिए पाइप, टोटी लगाकर निकासी की व्यवस्था करें। सहायक यंत्री व उपयंत्री सीमेंट कांक्रीट रोड व नाली का प्रस्ताव बनाए। 2 जनवरी तक काम शुरू हो सके। पांच गांव में ग्राम पंचायत भवन निर्माण के लिए प्राकलन तैयार किए जाएं। इन सभी गांव में सफाई अभियान के तहत कीचड़ ने हो। पंचायत भवन, स्कूल भवन, आंगनवाड़ी के सामने सफाई रखी जाए। जूनापानी गांव में शांतिधाम के पास स्टाप डेम बनाने के लिए आरईएस को प्रस्ताव भेजा जाए। पंच परमेश्वर, मनरेगा के तहत अभिशरण कार्य का निरीक्षण किया। इन गांवों में अपूर्ण निर्माण काम 31 दिसंबर तक पूरा किया जाए। ब्लॉक के 34 अन्य ग्राम पंचायत में शौचालय निर्माण का काम जल्द पूरा किया जाए। उन्होंने अन्य कामों का निरीक्षण कर कमी पाने पर दुरुस्त करने के निर्देश दिए।
गांव में निरीक्षण के दौरान एसडीएम को निर्देश देते जिपं सीईओ बी कार्तिकेयन।
hin_Deva hin_Deva kas_Deva hin_Deva hin_Deva hin_Deva